
14 DR 31.10.2019 

 

 

dimainkan oleh pihak terbabit merebak menjadi permusuhan antara agama dan juga 
bangsa. Sekian, terima kasih. 

Datuk Halimah binti Mohamed Sadique [Kota Tinggi]: Terima kasih Tuan 
Yang di-Pertua. Saya ucapkan terima kasih kepada Yang Berhormat Menteri. Yang 
Berhormat Menteri, saya hendakkan maklumat. Boleh Yang Berhormat Menteri beritahu 
dengan saya, berapa bilangan laporan yang melibatkan penghinaan agama-agama ini 
bagi tahun 2019? Berapa banyak kes yang telah dituduh dan dijatuhkan hukum?  

Daripada jawapan Yang Berhormat Menteri berikan kepada kita tadi 
mengatakan bahawa banyak yang telah dilakukan oleh kementerian, tetapi masih lagi 
berlaku dengan berleluasa. Jadi, apa sebenarnya usaha tegas yang diambil oleh pihak 
kerajaan melalui kementerian untuk benar-benar mengekang peningkatan kes-kes 
mempersendakan agama-agama di negara kita ini? Terima kasih Tuan Yang di-Pertua. 

Datuk Mohd Azis bin Jamman: Terima kasih dengan soalan tambahan yang 
bersemangat daripada Yang Berhormat Kota Tinggi tadi. Untuk makluman Ahli Yang 
Berhormat, pecahan kesalahan-kesalahan seperti yang diminta oleh Yang Berhormat 
bagi tahun 2019, PDRM telah menerima 34 kes yang mana pecahannya adalah seperti 
berikut iaitu tiga kes telah pun dijatuhkan hukuman, enam kes sedang dibicarakan, 
sembilan kes dalam tindakan Jabatan Peguam Negara, empat masih lagi dalam siasatan 
Polis Diraja Malaysia dan 12 di NFA- no further action.  

Berkenaan dengan garis panduan, pada ketika ini, Kementerian Dalam Negeri 
mempunyai SOP untuk menjalankan siasatan bagi kesalahan penghinaan agama 
berdasarkan peruntukan dalam Kanun Keseksaan, Akta Hasutan dan Akta Komunikasi 
dan Multimedia. Kementerian tidak akan berkompromi sebagaimana saya sebutkan tadi, 
sekiranya ada pihak-pihak yang cuba memainkan isu-isu yang telah saya sebutkan tadi 
dan kita akan ambil tindakan yang tegas khususnya mereka yang sering melakukan 
provokasi.  

Buktinya Tuan Yang di-Pertua, kalau saya boleh jelaskan juga di sini daripada 
segi kaum, kalau boleh saya tambah. Kaum Melayu ada tujuh orang suspek, kaum Cina 
ada enam orang suspek, kaum India ada enam orang dan lain-lain ada tiga orang suspek. 
Bermakna ada 22 orang suspek. Maknanya kalau tengok daripada apa yang kita telah 
siasat ini, merentasi batasan kaum dan agama. Kalau mereka itu melakukan perkara-
perkara yang boleh menyentuh sensitiviti agama dan kaum di negara ini, tindakan yang 
tegas akan kita ambil. Sekian, terima kasih. 

Dato’ Johari bin Abdul [Sungai Petani]: Terima kasih Tuan Yang di-Pertua. 
Perkara yang kita bincang hari ini amat-amat penting kerana kalau tidak perangi dengan 
betul, bukan sahaja rakyat akan bercakaran tetapi negara akan hancur. Adakah Yang 
Berhormat Menteri mempunyai apa-apa fikiran dan juga cadangan untuk menubuhkan 
mahkamah khas atau mencadangkan untuk ditubuhkan mahkamah khas untuk 
menyelesakan isu-isu ini kerana ia amat sensitif dan mengambil masa untuk buat 
investigation dan prosecution. Jadi kalau ada mahkamah khas, ia menunjukkan 
government serius dan ia juga hantar mesej kepada rakyat bahawa government juga 
serius. Terima kasih Tuan Yang di-Pertua.  

Datuk Mohd Azis bin Jamman: Terima kasih dengan soalan tambahan tadi. 
Untuk maklumat Yang Berhormat, setakat ini masih tiada lagi perancangan itu. Walau 
bagaimanapun, kita akan ambil maklum dan kita akan bincang cadangan ini mungkin 
dibawa kepada kementerian sama ada jika ada keperluan.  

Cuma untuk maklumat, setakat ini masih tiada kerana apa yang berlaku pada 
hari ini, kita masih lagi ada akta-akta yang kita rasa masih boleh mengekang apa yang 
berlaku pada hari ini dan SOP yang sedia ada pun kita rasakan hari ini masih memadai. 
Masih belum lagi sampai ke tahap untuk kita perlu mewujudkan mahkamah khas untuk 
membicarakan isu-isu yang berkenaan dengan yang telah disebut tadi. Sekian, terima 
kasih. 

Dato’ Sri Ismail Sabri bin Yaakob [Bera]: Terima kasih Tuan Yang di-Pertua. 
Saya difahamkan bahawa JAKIM telah mewujudkan Unit Pemantauan tentang isu yang 
berkaitan dengan fitnah dan sebagainya terhadap agama Islam itu. 

■1110 

Saya difahamkan terdapat 5,000 aduan dibuat kepada JAKIM mengenai isu 
yang berkaitan dengan penghinaan kepada Rasulullah, penghinaan kepada agama Islam 
dan sebagainya. Jadi soalan saya, begitu banyak kes ini sedangkan di pihak kementerian 
hanya 34 kes seperti disebutkan tadi. Bagaimana kerjasama? Adakah pihak Kementerian 



dimainkan oleh pihak terbabit merebak menjadi permusuhan antara agama dan juga bangsa. Sekian, terima kasih. Datuk Halimah binti Mohamed Sadique [Kota Tinggi]: Terima kasih Tuan Yang di-Pertua. Saya ucapkan terima kasih kepada Yang Berhormat Menteri. Yang Berhormat Menteri, saya hendakkan maklumat. Boleh Yang Berhormat Menteri beritahu dengan saya, berapa bilangan laporan yang melibatkan penghinaan agama-agama ini bagi tahun 2019? Berapa banyak kes yang telah dituduh dan dijatuhkan hukum?. Daripada jawapan Yang Berhormat Menteri berikan kepada kita tadi mengatakan bahawa banyak yang telah dilakukan oleh kementerian, tetapi masih lagi berlaku dengan berleluasa. Jadi, apa sebenarnya usaha tegas yang diambil oleh pihak kerajaan melalui kementerian untuk benar-benar mengekang peningkatan kes-kes mempersendakan agama-agama di negara kita ini? Terima kasih Tuan Yang di-Pertua. Datuk Mohd Azis bin Jamman: Terima kasih dengan soalan tambahan yang bersemangat daripada Yang Berhormat Kota Tinggi tadi. Untuk makluman Ahli Yang Berhormat, pecahan kesalahan-kesalahan seperti yang diminta oleh Yang Berhormat bagi tahun 2019, PDRM telah menerima 34 kes yang mana pecahannya adalah seperti berikut iaitu tiga kes telah pun dijatuhkan hukuman, enam kes sedang dibicarakan, sembilan kes dalam tindakan Jabatan Peguam Negara, empat masih lagi dalam siasatan Polis Diraja Malaysia dan 12 di NFA- no further action. Berkenaan dengan garis panduan, pada ketika ini, Kementerian Dalam Negeri mempunyai SOP untuk menjalankan siasatan bagi kesalahan penghinaan agama berdasarkan peruntukan dalam Kanun Keseksaan, Akta Hasutan dan Akta Komunikasi dan Multimedia. Kementerian tidak akan berkompromi sebagaimana saya sebutkan tadi, sekiranya ada pihak-pihak yang cuba memainkan isu-isu yang telah saya sebutkan tadi dan kita akan ambil tindakan yang tegas khususnya mereka yang sering melakukan provokasi. Buktinya Tuan Yang di-Pertua, kalau saya boleh jelaskan juga di sini daripada segi kaum, kalau boleh saya tambah. Kaum Melayu ada tujuh orang suspek, kaum Cina ada enam orang suspek, kaum India ada enam orang dan lain-lain ada tiga orang suspek. Bermakna ada 22 orang suspek. Maknanya kalau tengok daripada apa yang kita telah siasat ini, merentasi batasan kaum dan agama. Kalau mereka itu melakukan perkara- perkara yang boleh menyentuh sensitiviti agama dan kaum di negara ini, tindakan yang tegas akan kita ambil. Sekian, terima kasih. Dato' Johari bin Abdul [Sungai Petani]: Terima kasih Tuan Yang di-Pertua. Perkara yang kita bincang hari ini amat-amat penting kerana kalau tidak perangi dengan betul, bukan sahaja rakyat akan bercakaran tetapi negara akan hancur. Adakah Yang Berhormat Menteri mempunyai apa-apa fikiran dan juga cadangan untuk menubuhkan mahkamah khas atau mencadangkan untuk ditubuhkan mahkamah khas untuk menyelesakan isu-isu ini kerana ia amat sensitif dan mengambil masa untuk buat investigation dan prosecution. Jadi kalau ada mahkamah khas, ia menunjukkan government serius dan ia juga hantar mesej kepada rakyat bahawa government juga serius. Terima kasih Tuan Yang di-Pertua. Datuk Mohd Azis bin Jamman: Terima kasih dengan soalan tambahan tadi. Untuk maklumat Yang Berhormat, setakat ini masih tiada lagi perancangan itu. Walau bagaimanapun, kita akan ambil maklum dan kita akan bincang cadangan ini mungkin dibawa kepada kementerian sama ada jika ada keperluan. Cuma untuk maklumat, setakat ini masih tiada kerana apa yang berlaku pada hari ini, kita masih lagi ada akta-akta yang kita rasa masih boleh mengekang apa yang berlaku pada hari ini dan SOP yang sedia ada pun kita rasakan hari ini masih memadai. Masih belum lagi sampai ke tahap untuk kita perlu mewujudkan mahkamah khas untuk membicarakan isu-isu yang berkenaan dengan yang telah disebut tadi. Sekian, terima kasih. Dato' Sri Ismail Sabri bin Yaakob [Bera]: Terima kasih Tuan Yang di-Pertua. Saya difahamkan bahawa JAKIM telah mewujudkan Unit Pemantauan tentang isu yang berkaitan dengan fitnah dan sebagainya terhadap agama Islam itu. #1110. Saya difahamkan terdapat 5,000 aduan dibuat kepada JAKIM mengenai isu yang berkaitan dengan penghinaan kepada Rasulullah, penghinaan kepada agama Islam dan sebagainya. Jadi soalan saya, begitu banyak kes ini sedangkan di pihak kementerian hanya 34 kes seperti disebutkan tadi. Bagaimana kerjasama? Adakah pihak Kementerian.